open-index/open-wikipedia-markdown huggingface dataset:
Finzi Continin puutarha

**Finzi Continin puutarha** (*Il Giardino dei Finzi Contini*) on Vittorio De Sican ohjaama saksalais-italialainen draamaelokuva vuodelta 1971. Sen ovat käsikirjoittaneet Ugo Pirro, Vittorio Bonicelli sekä Giorgio Bassani, jonka omakohtaiseen romaaniin *Ferraran puutarha* elokuva perustuu.

## Juoni
*Finzi Continin puutarha* kertoo juutalaisesta aristokraattiperheestä Finzi Continista, joka pakenee todellisuutta, vuoden 1938 Mussolinin fasistien nousua Italiassa, sulkeutumalla palatsiinsa, pelaamalla tennistä ja keskittymällä rakkaussuhteisiinsa. Jonkin aikaa tämä näyttääkin onnistuvan, kunnes todellisuus tunkeutuu muurien sisäpuolelle.

## Rooleissa

## Vastaanotto ja myöhempi arvostus
*Finzi Continin puutarha* palkittiin parhaan ulkomaisen elokuvan Oscar-palkinnolla sekä Berliinin elokuvajuhlien Kultaisella karhulla.

*[[The New York Times]]in* kriitikot valitsivat *Finzi Continin puutarhan* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet

## Aiheesta muualla
*
*
Korppikortteli

**Korppikortteli** (*Kvarteret Korpen*) on Bo Widerbergin käsikirjoittama ja ohjaama ruotsalainen draamaelokuva vuodelta 1963. Sen pääosaa, kirjailijan urasta 1930-luvun loppupuolella haaveilevaa köyhää malmöläisnuorukaista Andersia näyttelee Thommy Berggren.

Mustavalkoinen, rosoisen realistinen *Korppikortteli* oli ehdolla parhaan vieraskielisen elokuvan Oscar-palkinnon ja Cannesin Kultaisen palmun saajaksi. Vuonna 1995 se äänestettiin parhaaksi ruotsalaiselokuvaksi kautta aikojen. *[[Nöjesguiden]]*-lehden kokoaman asiantuntijaraadin äänestystulosta arvosteltiin tuoreeltaan ennen kaikkea siksi, että valinnalla ohitettiin kaikki Ingmar Bergmanin mestariteokset. 

## Lähteet

## Aiheesta muualla
*
*
Sierra de San Franciscon kalliomaalaukset

**Sierra de San Franciscon kalliomaalaukset** on UNESCOn maailmanperintökohde Baja California Surin osavaltiossa, Sierra de San Franciscon vuoristossa. Kalliomaalaukset on maalattu vuosien 100 eaa. ja 1&nbsp;300 jaa. välillä. Kalliomaalaukset kuvaavat ihmisiä ja eläimiä. Ne ovat säilyneet hyvin johtuen kuivasta ilmastosta.

## Lähteet
Sierra Gordan fransiskaanilähetysasemat

**Sierra Gordan fransiskaanilähetysasemat** on viiden lähetysaseman muodostama UNESCOn maailmanperintökohde. Ne sijaitsevat Sierra Gordan alueella Querétaron osavaltiossa. Lähetysasemat on valmistettu 1700-luvun puolessavälissä. Santiago de Jalpan ja Nuestra Señora de la Luz de Tancoyol sijaitsevat Jalpan de Sierrassa, Santa Maria del Agua de Landa ja San Francisco del Valle de Tilaco Landa de Matamorossa ja San Miguel Concá Arroyo Secossa. Lähetysasemat valittiin maailmanperintöluetteloon vuonna 2003.


DoubleHeadedEagleConcá.JPG|Yksityiskohta San Miguel Concán lähetysasemasta
FacadeTancoyol2.JPG|Nuestra Señora de la Luz de Tancoyol
FacadeChurchLandaQRO.JPG|Santa Maria del Agua de Landa
NaveTilacoQRO.JPG|Francisco del Valle de Tilaco


## Lähteet
Minerve (Hérault)

**Minerve** on kunta Etelä-Ranskassa Hérault’n departementissa Occitanien alueella. Tämä linnoitettu kylä on ollut kataarien kaupunki ja historiallisen Minervois’n alueen pääkaupunki.

Minerve on valittu Ranskan kauneimpien kylien järjestöön (*[[Les Plus Beaux Villages de France]]*). Siihen kuuluvat samasta departementista myös Olargues ja Saint-Guilhem-le-Désert.

Kunnan asukasluku vuonna 2014 oli 131. Kunta kuuluu departementissaan Saint-Pons-de-Thomièresin kantoniin Béziersin arrondissementissa. Lähimpiä suurempia kaupunkeja ovat Narbonne 32 kilometriä kaakkoon ja Béziers 46 kilometriä itään.

## Lähteet

## Aiheesta muualla
Karl Grün

**Karl Grün** (30. syyskuuta 1817 Lüdenscheid, Westfalen, Preussi – 18. helmikuuta 1887 Wien, Itävalta-Unkari) oli saksalainen lehtimies, kulttuurihistorioitsija ja varhainen sosialisti.

Grün opiskeli teologiaa, filosofiaa ja kielitiedettä Bonnin ja Berliinin yliopistoissa. Hän työskenteli valmistuttuaan opettajana ja vuodesta 1842 *Mannheimer Abendzeitungin* toimittajana Mannheimissa. Hän sai aatteellisia vaikutteita ranskalaisilta utopiasosialisteilta ja filosofi Ludwig Feuerbachilta. Vaadittuaan lehdistönvapautta hänet karkotettiin sekä Badenista että Baijerista, joten hän asettui 1843 Kölniin ja alkoi pitää siellä luentoja kirjallisuus- ja taidehistoriasta. Grün siirtyi pian Pariisiin, jossa julkaisi ensimmäiset kirjalliset teoksensa. Pariisissa hän tutustui ranskalaiseen Pierre-Joseph Proudhoniin ja käänsi tämän eräitä teoksia saksaksi. Grün alkoi näihin aikoihin käyttää kannattamastaan poliittisesta suuntauksesta nimitystä ”tosi sosialismi” (*wahre sozialismus*). Karl Marx ja Friedrich Engels vastustivat Grüniin henkilöytynyttä oppia ja polemisoivat sitä vastaan muun muassa *[[Kommunistinen manifesti|Kommunistisessa manifestissaan]]*.

Grün palasi Saksaan vallankumouksen kynnyksellä maaliskuussa 1848 ja ryhtyi Trierissä ilmestyneen *Trierische Zeitungin* toimittajaksi. Hänet valittiin lokakuussa 1848 edustajaksi Preussin kansalliskokoukseen ja seuraavana vuonna maapäivien alahuoneeseen, missä hän edusti äärimmäistä vasemmistoa. Arvosteltuaan maapäivien hajottamista vuonna 1849 Grün tuomittiin oikeudessa ”älyllisesti vastuullisena” Prümin kaupungissa tapahtuneeseen kansannousuun, jonka yhteydessä väkijoukko oli yrittänyt asevaraston valtausta. Hän vapautui oltuaan kahdeksan kuukautta vankeudessa ja siirtyi sen jälkeen uudelleen ulkomaille. Hän asui pitkään Belgiassa ja Italiassa, mutta palasi Saksaan vuoden 1861 yleisen armahduksen myötä ja toimi kauppakoulun opettajana Frankfurtissa. Hän esiintyi edelleen Preussin sota- ja sosiaalipolitiikan vastustajana, ja muutti vuonna 1867 loppuiäkseen asumaan Wieniin.

## Teoksia
* *Friedrich Schiller als mensch, geschichtschreiber, denker und dichter* (1844)
* *Über Goethe vom menschlichen Standpunkte* (1846)
* *Westeuropäische Gränzen* (1853)
* *Kulturgeschichte des sechzehnten Jahrhunderts* (1872)
* *Ludwig Feuerbach in seinem Briefwechsel und Nachlass* (1874)
* *Kulturgeschichte des siebzehnten Jahrhunderts* (1880)

## Lähteet
Sergio Hernández

**Sergio Hernández** -nimisiä henkilöitä ovat muun muassa:

* Sergio Hernández, espanjalainen autourheilija
* Sergio Hernández, argentiinalainen koripallovalmentaja
Sergio Hernández (koripallovalmentaja)

**Sergio Santos ”Oveja” Hernández** (s. 1. marraskuuta 1963) on argentiinalainen koripallovalmentaja.

Hernández toimi Argentiinan miesten maajoukkueen päävalmentajana ensimmäisen kerran vuosina 2005–2010, minä aikana maa voitti olympiapronssia Pekingissä 2008 ja kolme mitalia Amerikan-mestaruuskilpailuista sekä sijoittui MM-kilpailuissa neljänneksi vuonna 2006 ja viidenneksi vuonna 2010. Vuonna 2015 hänet valittiin jälleen Argentiinan päävalmentajaksi.

Hernández valmensi Argentiinaa myös Kiinan MM-kilpailuissa 2019, missä maa voitti pudotuspeleissä Serbian ja Ranskan edeten loppuotteluun jossa hävisi Espanjalle.

## Lähteet

## Aiheesta muualla
Suomi–Ruotsi-maaottelu 2016

**Suomi–Ruotsi-maaottelu 2016** järjestettiin Tampereen stadionilla, Tampereella, Suomessa 3.–4. syyskuuta 2016. Seiväshypyssä kilpailtiin jo 2. syyskuuta Keskustorilla. Kyseessä on 76. yleisurheilun Suomi–Ruotsi-maaottelu.

Maaottelu järjestettiin Suomessa ensimmäistä kertaa Helsingin ulkopuolella.

## Tulokset

### Miehet

### Naiset

## Lähteet
* Suomi–Ruotsi -maaottelun kotisivut
* LIVE-tulospalvelu
* Tilastopaja.org
### Viitteet
The Walking Dead: No Man’s Land

**The Walking Dead: No Man’s Land** on suomalaisen Next Gamesin kehittämä strategiapeli, joka julkaistiin Androidille ja iOS:lle vuonna 2015. Peli sijoittuu *[[The Walking Dead]]* -tuotesarjan universumiin. Peli julkaistiin Yhdysvalloissa osana AMC:n isoa *Walking Dead* -mainoskampanjaa. AMC on myös sijoittanut Next Gamesiin.

Pelissä pelaaja ohjaa selviytyjien porukkaa ja ylläpitää heidän tukikohtaansa. Tukikohdan päivittämistä voi nopeuttaa mikromaksuilla. Ajoittain pelaaja taistelee vuoropohjaisesti *[[X-COM]]*-tyylisissä taisteluissa zombeja vastaan. Taistelussa käytetään kolmen hengen kokoisia tiimejä, joihin voi valita jäseniä kuudesta eri hahmoluokasta. Jäsenet voivat erikoistua joko lähitaisteluun tai ampuma-aseisiin. 

*[[Pelaaja (lehti)|Pelaaja]]*-lehden arvostelussa peliä kutsuttiin laadukkaaksi, vaikka se ”ei omaperäisyydellä juhlikaan”. Pocket Gamer UK kehui pelin pelattavuutta ja grafiikkaa ja kutsui sitä hyväksi johdatukseksi *Walking Deadin* maailmaan.

Vuoden 2016 alussa Next Games kertoi, että peliä oli ladattu sovelluskaupoista noin kymmenen miljoonaa kertaa.

## Lähteet

## Aiheesta muualla
* Dome.fi: Kuinka suomalainen Next Games sai The Walking Dead -lisenssin (arkistoitu)
* Pocketgamer.biz: Danger at every turn: the making of The Walking Dead: No Man's Land
Roy Nelson

**Roy Nelson**  (s. 20. kesäkuuta 1976 Las Vegas, Nevada) on yhdysvaltalainen vapaaottelija, joka ottelee UFC:ssä. Hän on voittanut urallaan International Fight Leaguen raskaansarjan mestaruuden ja The Ultimate Fighter turnauksen 2009.

## Vapaaottelu
Nelson otteli ensi kerran vapaaottelussa huhtikuussa 2004, jolloin hän osallistui Rage on the Riverin raskaansarjan turnaukseen. Nelson otteli turnauksessa kaksi ottelua ja voitti loppuottelussa Jerry Vrbanovicin hajaäänin. Hän otteli sittemmin vaihtelevasti eri järjestöissä, kuten FightForcessa ja PXC:ssä. Hän voitti seitsemästä ensimmäisestä kamppailustaan kuusi.

### IFL
Nelson siirtyi ottelemaan International Fight League -järjestöön tammikuussa 2007, jolloin hän kohtasi Vince Luceron. Nelson voitti kamppailun teknisellä tyrmäyksellä ensimmäisessä erässä.

## Lähteet
Gundars Vētra

**Gundars Vētra** (, s. 22. toukokuuta 1967 Ventspils, Latvian SNT, Neuvostoliitto) on latvialainen koripallovalmentaja ja kilpauransa päättänyt koripalloilija, joka edusti maajoukkuetasolla Neuvostoliittoa ja yhdistynyttä joukkuetta.

Miesten maajoukkuetasolla Vētra edusti Neuvostoliittoa, jonka pelaajana hän voitti MM-hopeaa Argentiinassa 1990 ja EM-pronssia Jugoslaviassa 1989. Neuvostoliiton hajottua Vētra edusti vielä neljänneksi sijoittunutta yhdistynyttä joukkuetta Barcelonan kesäolympialaisissa 1992. Kaudella 1992–1993 Vētra edusti NBA-joukkue Minnesota Timberwolvesia.

Pelaajauransa jälkeen Vētra on luonut merkittävän valmentajanuran. Hän on valmentanut niin naisten kuin miestenkin joukkueita Latviassa ja Venäjällä.

## Lähteet
* Gundars Vetra Bio, Stats and Results  Olympics at Sports-Reference.com 
* Gundars Vetra NBA Stats Basketball-Reference.com 

### Viitteet

## Aiheesta muualla
* Profiili FIBA Archive
Charlie Whiting

**Charles Whiting** (12. elokuuta 1952 – 14. maaliskuuta 2019 Melbourne, Australia) oli englantilainen kansainvälisen autoliiton FIA:n kilpailujohtaja. Hän toimi kilpailujohtajana Formula 1 -sarjassa vuodesta 1997 lähtien aina kuolemaansa saakka. Hän siirtyi kansainvälisen autoliiton FIA:n tekniselle osastolle jo vuonna 1988.

## Elämäkerta
Whiting asui lähellä Brands Hatchin rataa ja kävi nuorena seuraamassa siellä kilpailuja. Hän opiskeli Borough Polytechnic Institutessa insinööriksi.

Whiting aloitti uransa mekaanikkona vuonna 1968 veljensä Nick Whitingin kanssa. Vuonna 1976 Whiting toimi mekaanikkona britannian Formula 5000 -sarjassa Surtees -tallissa ja vuonna 1977 Hesketh Racing F1 -tallissa. Hän toimi myös päämekaanikkona Brabham -tallissa vuodet 1978-1987, jonka omisti silloin Bernie Ecclestone. Whiting saavutti menestystä Brabhamilla kun Nelson Piquet voitti maailmanmestaruudet vuosina 1981 ja 1983.

Whiting kuoli 14. maaliskuuta Melbournessa 66-vuotiaana keuhkoveritulpan seurauksena.

## Lähteet

## Aiheesta muualla

* GrandPrix.com
*
Rocket League

**Rocket League** on Psyonixin kehittämä ja julkaisema scifi-ympäristöön perustuva online-urheilupeli, jossa pelataan rakettiautoilla pallopelejä.

Peli julkaistiin Euroopassa 7. heinäkuuta 2015 Steam- (Windows/Mac/Linux) ja PlayStation 4 -alustoille. Xbox Onelle peli julkaistiin 17. helmikuuta 2016 ja Nintendo Switchille 14. marraskuuta 2017. Epic Games osti Rocket Leaguen vuoden 2019 toukokuussa.

## Pelaaminen
Pelissä pelataan autoilla, joissa on rakettimoottorit. Autoilla pystyy hyppimään ja lentämään rakettimoottorien avulla sekä ajamaan seiniä pitkin.

Pelissä on kaksi joukkuetta, kaksi maalia ja yksi pallo, joka on peliareenan keskellä. Palloa on tarkoitus puskea autoilla vastustajajoukkueen maaliin, jolloin oma joukkue saa pisteen. Joukkue, joka saa eniten pisteitä tietyn aikarajan sisällä, voittaa pelin. Peliareenalla on alustoja joiden päältä ajaessa pelaaja saa rakettiinsa lisää polttoainetta. Pelissä voi myös tuhota vastustajajoukkueen pelaajien autoja ajamalla niitä päin kovassa vauhdissa. Tuhoutuneet autot palaavat peliin kolmen sekunnin kuluessa oman joukkueen päädyn jompaankumpaan kulmaan.

## Pelimuodot

Rocket Leaguen pääpelimuodossa yritetään saada palloa maaliin kuten jalkapallossa, mutta pelissä voi pelata myös koripallon tai jääkiekon kaltaisia pelimuotoja. Rocket Leaguessa on lisäksi pelimuodot Rumble ja Dropshot.

Rumble pelimuodossa pelaajat saavat erikoisvoimia jotka voivat auttaa pelaajia tekemään maalin tai puolustamaan vastustajan hyökkäystä.

Dropshotissa tavoitteena on tehdä pallolla pelikenttään vastustajan puolelle reikä, josta pallo pudotetaan läpi pisteen saamiseksi. Pelimuodossa ei ole alustoja joilta olisi mahdollista kerätä polttoainetta, 
tämän sijasta pelaajille kertyy polttoainetta sinä aikana kun pelaaja ei käytä rakettimoottoreitaan.

## Autot

Pelin autoja on mahdollista muokata haluamansa mukaan ja eri automalleja on monia. Muun muassa autojen maalipintaa, maalipinnan kuvioita, renkaita, rakettimoottorin erikoistehosteita ja lisävarusteita voi vaihtaa.
## Kilpapelaaminen
Rocket League on suosittu kilpapeli. Vuoden 2024 Rocket League Championship Series -sarjan turnauksien palkintopotissa oli yhteensä noin 4,3 miljoonaa dollaria. 

## Lähteet

## Aiheesta muualla
* Virallinen sivusto
* Facebook
* Twitter
Bill Johnson

**Bill Johnson** -nimisiä henkilöitä ovat:

* Bill Johnson (s. 1951), yhdysvaltalainen uuskarismaattinen kristillinen herätyssaarnaaja ja kirjailija
* Bill Johnson (1960–2016), yhdysvaltalainen alppihiihtäjä
Vladimir Gorin

**Vladimir Viktorovitš Gorin** (, s. 13. maaliskuuta 1961 Tšerepovets, Venäjän SFNT, Neuvostoliitto) on venäläinen kilpauransa päättänyt koripalloilija.

Miesten maajoukkuetasolla Gorin edusti Neuvostoliiton hajottua neljänneksi sijoittunutta yhdistynyttä joukkuetta Barcelonan kesäolympialaisissa 1992 ja vuosi tämän jälkeen Saksassa EM-hopealle yltänyttä Venäjää.

## Lähteet
* Vladimir Gorin Bio, Stats, and Results  Olympics at Sports-Reference.com 

### Viitteet

## Aiheesta muualla
* 
* Profiili FIBA Archive
Sammatin hautausmaa

**Sammatin hautausmaa** on Sammatin kirkon ympärillä oleva Lohjan seurakuntaan kuuluvan Sammatin alueseurakunnan hautausmaa. Hautausmaa on noin hehtaarin laajuinen. Sammatin hautausmaa on otettu käyttöön 1800-luvulla, ja sitä laajennettiin 1963, ja uudelle osalle tehtiin vuonna 2009 uurnahautaosasto ja muistolehto. Kirkon lattian alle on haudattu merkkihenkilöitä, kuten aiemmin oli tapana.

Hautausmaalla on kuvanveistäjä Lauri Leppäsen veistämä sankarivainajien muistomerkki, sen vieressä Karjalaan jääneiden vainajien muistomerkki ja kirkon lähellä Elias Lönnrotin hautamuistomerkki.

Lauri Leppäsen veistämä talvi- ja jatkosodan sankarivainajien muistomerkki on pystytetty paikalleen vuonna 1949. Muistomerkistä käytetään kahta nimeä: *Kaatuvan sotilaan viimeinen rukous* ja *Usko tulevaisuuteen*. Kuvanveistäjän tytär löysi pienoismallin isänsä jäämistöstä, ja se on sijoitettu seurakuntataloon. 

Elias Lönnrotin ja hänen perheensä haudalla on Suomalaisen Kirjallisuuden Seuran pystyttämä muistomerkki, johon on kaiverrettu nimi ja kanteleen kuva. Muistomerkin suunnitteli arkkitehti C. G. Nyström ja se valmistettiin mustasta, helsinkiläisestä graniitista K. V. Bergmanin kiviveistämössä Helsingissä. Hautapatsaan kantakiven kulmassa on signeeraus "K. V. Bergman, H.fors". Jalustan eteen on myöhemmin lisätty graniittilaatta, jossa on elinaikatiedot. Vastoin Lönnrotin toivomusta hautajaisista tuli suuri kansanjuhla. Muistomerkin vieressä on hautakivi, jossa on Lönnrotin puolison Maria Lönnrotin (s. Piponius) ja lasten Marian, Elinan ja Teklan nimet. Poika Elias kuoli perheen asuessa Kajaanissa. Tytär Ida on haudattu Italiaan, jossa hän kuoli.


Kuva: Sammatti Church yard.jpg|Näkymä hautausmaalle.
Kuva:Elias Lönnrot, cenotaph 1.jpg|Elias Lönnrotin ja hänen perheensä hauta.
Kuva:Sammatti sh 2011.JPG|Talvi- ja jatkosodan sankarihaudat.


## Lähteet

## Aiheesta muualla
* Hautausmaan kartta  (pdf)
* Toivo Haatio, Sammatti. Hautausmaa.  (pdf)
Jo Bauer

**Jo Bauer** (s. 21. heinäkuuta 1961) on saksalainen kansainvälisen autoliiton FIA:n teknisen delegaation johtaja. Hän on toiminut tehtävässään vuodesta 1997 lähtien korvaten Charlie Whitingin joka nykyisin toimii kilpailujohtajana. Bauer on toiminut myös FIA:n teknisenä edustaja International Touring Car series -sarjassa vuonna 1995.

Koulutukseltaan Bauer on autoinsinööri.

## Aiheesta muualla
* GrandPrix.com
* Linkedin
Mob

**Mob** tai **MOB** tarkoittaa muun muassa seuraavaa:
* MOB, Man Overboard (), veneilytilanne
* MOB-vene, pelastusvene
* MOB, (, ), sveitsiläinen rautatieyhtiö
Alamaailman kenraali

**Alamaailman kenraali** (*The General*) on John Boormanin tuottama, käsikirjoittama ja ohjaama irlantilainen draamaelokuva vuodelta 1998. Tositapahtumiin perustuva, Dublinissa toimineesta rikollispomosta Martin Cahillista kertova elokuva perustuu Paul Williamsin romaaniin. Cahillia esittää Brendan Gleeson ja häntä jahtaavaa poliisipäällikköä Jon Voight.

## Rooleissa

## Vastaanotto
Cannesin elokuvajuhlilla 1998 *Alamaailman kenraali* toi Boormanille parhaan ohjaajan palkinnon ja oli ehdolla Kultaisen palmun saajaksi.

Elokuvaa ei tuotu Suomessa teattereihin, vaan se julkaistiin VHS- ja DVD-tallenteena vuonna 2000.

Film-O-Holic.comin Kimmo Ahosen mielestä gangsterin uho ja tuho on yksi elokuvan perustarinoista, eikä *Alamaailman kenraalilla* ole siihen mitään lisättävää. Hänestä elokuvassa ei näy Boormanin varhaistuotannon visuaalista loistoa eikä näkemystä, vaan se voisi olla kenen tahansa televisio-ohjaajan tekemä. Kimmo Hämäläisen mielestä taas *Alamaailman kenraali* on tavanomaista pirteämpää Boormania.

*[[The New York Times]]in* kriitikot valitsivat *Alamaailman kenraalin* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet

## Aiheesta muualla
*
*
Jallu Vuolle

**Jalmari ”Jallu” Vuolle** (alk. *Villgrén*; 19. lokakuuta 1890 Tampere – 9. marraskuuta 1956 Tampere) oli suomalainen näyttelijä. Tampereen Työväen Teatterissa uransa tehnyt Vuolle tunnettiin lähinnä koomikkona ja salonkiosien tulkitsijana. Vuolle oli myös suosittu runonlausuja.

## Elämä ja ura
Jallu Vuolteen vanhemmat olivat levyseppä Karl Villgrén ja Elina Jakobson. Kansakoulun käytyään hän työskenteli muun muassa Tampereen Pellavatehtaassa, jonka ammattiosaston iltamissa hän alkoi näytellä 17-vuotiaana. Vuolle jatkoi näyttelijänuraansa harrastuspohjalta raittiusseura Aamuruskon seuranäyttämöllä. Vuodesta 1912 alkaen hän työskenteli Tampereen Työväen Teatterin iltanäyttelijänä. Varsinaisen ammattilaisuransa hän aloitti 1921 Tampereen Työväen Teatterissa.

Vuolle näytteli muun muassa seuraavat roolit:

*Klaus Kurki (*[[Elinan surma]]*)
*Kuningas ja Polonius (*[[Hamlet]]*)
*Malvolio (*[[Loppiaisaatto]]*)
*Niko (*[[Nummisuutarit]]*)
*Piru (*Pirun kirkko*)
*Harri (*[[Pohjalaisia (näytelmä)|Pohjalaisia]]*)
*Timo (*[[Seitsemän veljestä]]*)
*Frans von Rambow (*Setä Bräsig*)
*Tolari (*[[Tukkijoella (näytelmä)|Tukkijoella]]*)
*Flaksman (*Yliopettaja Flaksman*)

## Lähteet
*

### Viitteet

## Aiheesta muualla
*[Suomenmuseotonline.fi / Esityskuva: Seitsemän veljestä](http://www.suomenmuseotonline.fi/fi/kohde/Teatterimuseo/TeaMK0000%3A106%3A234+(valokuva)?pathId=1.2.&itemIndex=208) 
*Elore.fi / Silkkiherneet: Kaksi maailmaa
Extremaduran kieli

**Extremadura** on romaaninen kieli, jonka puhujamäärä on satoja tuhansia Espanjan alueella, sisältäen luoteisosien itsehallintoalueet Extremadurassa ja alueita Salamancan maakunnassa. Extremadura jakautuu kolmeen päämurteeseen: pohjoiseen, keskiseen ja eteläiseen. Näistä ainoastaan pohjoista voidaan pitää varsinaisesti omana kielenään, kun taas keskinen ja eteläinen ovat ainakin 1700-luvulta saakka muistuttaneet ympäröiviä espanjan murteita niin paljon, että ne ovat kielellisesti itsekin paremminkin espanjan kuin extremaduran murteita.

Kielellä on arviolta 1,26 miljoonaa puhujaa.

Extremaduraa kirjoitetaan latinalaisin aakkosin.

## Vertailutaulukko

## Kirjailijat
* José María Gabriel y Galán
* Miguel Herrera Uceda
* Elisa Herrero Uceda

## Lähteet

## Aiheesta muualla

* Espanjan kielikartta
* Virtuaalinen Kirjasto Extremaduran Kielestä
* APLEx Extremaduran Kulttuuriyhteisö 
* Iventia.com  &#x2014; kulttuuriuutisia extremaduraksi
* Kielellinen kartografia Extremadurasta, tarjoten 418 kielellistä ja etnografista karttaa
FK Arsenal Tula

**FK Arsenal Tula** () on jalkapalloseura Tulan kaupungista Lounais-Venäjältä. Seura pelaa maansa korkeimmalla sarjatasolla Venäjän Valioliigassa.

## Lähteet
Gregory’s Girl – nykypäivän romanssi

**Gregory’s Girl – nykypäivän romanssi** (*Gregory’s Girl*) on Bill Forsythin käsikirjoittama ja ohjaama romanttinen komediaelokuva vuodelta 1981.

Skotlannin pikkukaupungissa 16-vuotias Gregory (John Gordon Sinclair) ihastuu urheilulliseen Dorothyyn (Dee Hepburn) huolimatta siitä, että Dorothy tulee mukaan jalkapallojoukkueeseen ja syrjäyttää Gregoryn keskushyökkääjästä maalivahdiksi. Gregory yrittää  tehdä Dorothyyn vaikutusta, mutta ujolle ja kömpelölle teinipojalle se ei ole niin helppoa.

Ohjaaja on kertonut saaneensa idean elokuvaan Jack Kerouacin nuoruusmuistoihin perustuvasta romaanista *Maggie Cassidy*.

## Vastaanotto
Hyväntuulisena ja raikkaana pidetty *Gregory’s Girl* nousi yllättäen maailmanlaajuiseksi menestykseksi. Se sai Bafta-palkinnon käsikirjoituksestaan.

Vuonna 1999 British Film Instituten kyselyssä *Gregory’s Girl* äänestettiin kaikkien aikojen 30. parhaaksi britti&shy;elokuvaksi. Vastaajina oli tuhat Ison-Britannian elokuva- ja televisio&shy;ammattilaista. *[[The New York Times]]in* kriitikot valitsivat *Gregory’s Girlin* vuonna 2004 yhdeksi kaikkien aikojen tuhannesta parhaasta elokuvasta maailmassa.

Yle Teeman sivustolla vuonna 2016 Vesa Nykänen arvostaa elokuvaa siitä, ettei se monien amerikkalaisten teinielokuvien tavoin sorru alatyyliin eikä aikuisten ja nuorten välisten suhteiden kärjistyksiin. *[[Video-opas|Video-oppaassa]]* vuodelta 1994 Bello Romano piti elokuvaa nautittavana ja näyttelijätyötä sydämellisenä. Hän antoi elokuvalle kolme tähteä viidestä, mikä teoksen mukaan vastaa sanallista arviota ”hyvä”.

*Gregory’s Girl* sai Suomen teatterikierroksellaan 2&nbsp;143 katsojaa, millä se sijoittui vuonna 1983 Suomen-ensi-iltansa saaneen 238 elokuvan joukossa sijalle 176.

## Jatko-osa
Bill Forsyth teki vuonna 1999 pitkän ohjaustauon jälkeen elokuvalle jatko-osan nimeltä *[[Gregoryn tytöt]]*, joka kuvaa 35-vuotiaaksi varttuneen Gregoryn vaiheita, nyt vanhan koulunsa opettajana.

## Lähteet

## Aiheesta muualla
*
*
Suomen Messusäätiö

**Suomen Messusäätiö** edistää suomalaista elinkeinoelämää ja tekee tunnetuksi suomalaista teollisuutta, kauppaa ja muuta elinkeinoelämää. Säätiö jakaa vuosittain noin 400 000 euron arvosta stipendejä, apurahoja sekä tunnustus- ja kannustuspalkintoja. Palkinnoista tunnetuimpia ovat Kaj Franck -muotoilupalkinto, Habitare-suunnittelukilpailun palkinto, Rakkaudesta kirjaan -palkinto ja Vuoden nuori suunnittelija -palkinto.

Säätiön asioita hoitaa hallitus, jossa ovat edustettuina Suomen Messut Oyj, Elinkeinoelämän keskusliitto, Helsingin seudun kauppakamari, Suomen Yrittäjät ry ja Helsingin kaupunki. Säätiön asiamiehenä toimii Paul Taimitarha.

## Lähteet

## Aiheesta muualla
*Suomen Messusäätiö
Strontiumsulfidi

**Strontiumsulfidi** (SrS) on strontium- ja sulfidi-ionien muodostama epäorgaaninen ioniyhdiste. Yhdistettä voidaan käyttää loisteaineiden valmistukseen ja tekstiiliteollisuudessa nahkojen käsittelyssä.

## Ominaisuudet
Huoneenlämpötilassa strontiumsulfidi on valkoista tai harmahtavaa kiteistä ainetta, joka on hieman hygroskooppista. Ilma saa sen muuttumaan väriltään vaaleankeltaiseksi. Yhdisteen alkeiskoppi on kuutiollinen ja rakenne muistuttaa natriumkloridin rakennetta. Strontiumsulfidi liukenee vähäisessä määrin veteen ja happamiin liuoksiin se liukenee muodostaen strontiumvetysulfidia ja vetysulfidikaasua.

## Valmistus ja käyttö
Strontiumsulfidia voidaan valmistaa kuumentamalla strontiumia ja rikkiä tai pelkistämällä strontiumsulfaattia hiilellä. Jälkimmäisessä valmistustavassa mukana on kuitenkin usein myös strontiumoksidia. Sitä muodostuu myös saostamalla liukoisia strontiumsuoloja sisältävästä vesiliuoksesta vetysulfidin tai muiden sulfidien avulla. Tyypillisin tapa valmistaa puhdasta strontiumsulfidia on kuitenkin strontiumkarbonaatin tai -sulfaatin kuumennus noin 1&nbsp;000 °C:n lämpötilaan ja johtamalla reaktoriin vetysulfidia.
:SrSO4 + 2 C → SrS + 2 CO2
:Sr2+(aq) + S2-(aq) → SrS(s)

Strontiumsulfidia voidaan käyttää muiden strontiumyhdisteiden, esimerkiksi strontiumkarbonaatin valmistukseen ja nahankäsittelyssä karvanpoistoaineena. Tärkein käyttökohde on kuitenkin loisteaineiden valmistus. Viritettäessä europiumilla ja samariumilla doupattua strontiumsulfidia infrapunasäteilyllä ilmenee punaoranssi luminesenssi ja vihreää valoa tuottaa strontiumsulfidista, kalsiumsulfidista, rikistä ja ammoniumkloridista kuumentamalla saatu yhdiste.

## Lähteet
Bill Forsyth

**William David ”Bill” Forsyth** (s. 29. heinäkuuta 1946 Glasgow) on skotlantilainen elokuvaohjaaja, joka tunnetaan elokuvistaan *[[Gregory’s Girl – nykypäivän romanssi]]* (1981), *[[Local Hero – kylän sankari]]* (1983), *[[Jäätelösota]]* (1984), *[[Sylvien talo]]* (1987) ja *[[Gregoryn tytöt]]* (1999). 

Forsyth aloitti ohjaajauransa pikkuvarkaista kertovalla nuorisokuvauksella *That Sinking Feeling* (1979). Se tuotettiin niin halvalla, että skottimurteen dubbaamisen Yhdysvaltain markkinoille kerrotaan maksaneen enemmän kuin itse elokuvan teko. Yllättäväksi maailmanhitiksi noussut *Gregory’s Girl* raivasi Forsythille tietä eteenpäin, ja syntyivät skottikomediat *Local Hero – kylän sankari* (1983) ja *Jäätelösota* (1984), joihin musiikin on tehnyt Mark Knopfler.

Forsyth siirtyi 1980-luvun puolivälissä Hollywoodiin, jossa hänen ensimmäinen ohjauksensa oli Christine Lahden vahvasta pääosasta tunnettu *[[Sylvien talo]]* (*Housekeeping*, 1987). Sitä seurasi rikoskomedia *[[Keikkakaverit]]* (*Breaking In*, 1989), jonka on kirjoittanut John Sayles ja pääosaa esittää Burt Reynolds.

Forsythin seuraava projekti, Robin Williamsin vaihtuvien roolien varaan rakennettu komedia *[[Ollaan ihmisiksi (elokuva)|Ollaan ihmisiksi]]* (*Being Human*, 1994) oli tarkoitettu hitaaksi, episodimaiseksi katsaukseksi ihmisestä eri aikakausina. Tuotanto oli täynnä taloudellisia vastoinkäymisiä, ja lopulta tuotantoyhtiö vaatii elokuvaa lyhennettäväksi 40 minuutilla sekä varustettavaksi onnellisella lopulla ja kertojanäänellä. Forsyth menetti mielenkiintonsa elokuvien tekemiseen, mutta palasi käsikirjoittajan ja ohjaajan työhön vielä elokuvassa *[[Gregoryn tytöt]]* (1999).

Vuonna 1999 British Film Instituten kyselyssä *Gregory’s Girl – nykypäivän romanssi* äänestettiin kaikkien aikojen 30. parhaaksi ja *Local Hero – kylän sankari* 37. parhaaksi britti&shy;elokuvaksi. Vastaajina oli tuhat Ison-Britannian elokuva- ja televisio&shy;ammattilaista.

## Lähteet

## Kirjallisuutta
* Kalliomäki, Petteri: ”Rikosten laaksot – Bill Forsyth ja hänen vasenkätinen Brigadooninsa”. *Filmihullu* 4/2016.
* Möller, Olaf: ”Siunattu tarina, elokuvan kirous”, Bill Forsythin haastattelu. *Filmihullu* 4/2016.
Dmitri Suharev

**Dmitri Vladimirovitš Suhаrev** (, s. 25. joulukuuta 1960 Tškalovsk, Tadžikistanin SNT, Neuvostoliitto) on venäläinen kilpauransa päättänyt koripalloilija.

Miesten maajoukkuetasolla Suharev edusti MM-hopealle yltänyttä Neuvostoliittoa Argentiinassa 1990, Neuvostoliiton hajottua neljänneksi sijoittunutta yhdistynyttä joukkuetta Barcelonan kesäolympialaisissa 1992 ja vuosi tämän jälkeen Saksassa EM-hopealle yltänyttä Venäjää.

## Lähteet
* Dmitry Sukharev Bio, Stats, and Results  Olympics at Sports-Reference.com 

### Viitteet

## Aiheesta muualla
* Profiili FIBA Archive 
* Profiili FIBA Archive
Gertrud Solitander

**Gertrud Solitander** (20. tammikuuta 1884 Helsinki – 7. marraskuuta 1945) oli suomalainen taidemaalari.

Gertrud Solitanderin vanhemmat olivat teollisuushallituksen intendentti Carl Probus Solitander (1843–1918) ja Göthilda Fredrika Elisabet Granfelt (1849–1921). Hän opiskeli Suomen Taideyhdistyksen piirustuskoulussa 1900–1904 ja osallistui Suomen Taiteilijain näyttelyihin vuosina 1907, 1908 ja 1909. Solitander muutti Tanskaan 1914.

Gertrud Solitander oli naimisissa tanskalaisen Lauritz Borgbergin (s. 1885) kanssa. Hänen veljiään olivat pääkonsuli, ministeri Axel Solitander ja vesirakennustekniikan professori Henrik Probus Ossian (H. P. O.) Solitander.

## Lähteet

## Aiheesta muualla
* Suomalaisen kuvataiteen bibliografia : Gertrud Solitander
Elšad Gadašev

**Elšad Eldarovitš Gadašev** (, , s. 1. toukokuuta 1968 Baku, Azerbaidžanin SNT, Neuvostoliitto) on azerbaidžanilaislähtöinen kilpauransa päättänyt koripalloilija.

Miesten maajoukkuetasolla Gadašev edusti EM-pronssille yltänyttä Neuvostoliittoa Jugoslaviassa 1989 ja Neuvostoliiton hajottua neljänneksi sijoittunutta yhdistynyttä joukkuetta Barcelonan kesäolympialaisissa 1992.

## Lähteet
* 

### Viitteet

## Aiheesta muualla
* Profiili FIBA Archive 
* Profiili FIBA Archive
Kesä (täsmennyssivu)

**Kesä** voi tarkoittaa ainakin seuraavia:

* kesä, vuodenaika
* *[[Kesä (elokuva)|Kesä]]*, suomalainen mykkäelokuva 1910-luvulta
* Kesä, vuonna 2014 perustettu suomalainen post-punk-yhtye
* *[[Kesä (albumi)|Kesä]]*, yllä mainitun yhtyeen esikoisalbumi vuodelta 2015
* *[[Kesä-EP]]*, Apulannan EP-levy vuodelta 2008
* Teemu Kesä, suomalainen jääkiekkoilija
* Jyväskylän kesä, jyväskyläläinen kulttuuritapahtuma.
FK Orenburg

**FK Orenburg** () on jalkapalloseura Orenburgin kaupungista Etelä-Venäjältä. Seura pelaa maansa korkeimmalla sarjatasolla Venäjän Valioliigassa.

## Lähteet
La Castellane

**La Castellane** on yksi Marseillen lähiöistä. Lähiö sijaitsee noin 10 kilometrin päässä kaupungin keskustasta pohjoiseen. Se on rakennettu 1960-luvulla, ja sen asukkaat ovat taustaltaan maahanmuuttajia. Valtaosa asukkaista on työttömänä. La Castellanen lähiö on Marseillen pahamaineisin. Lähiötä hallitsevat aseistautuneet rikollisjengit, jotka pyörittävät siellä huumekauppaa. Jalkapalloilija Zinédine Zidane on kasvanut La Castellanessa. Lähiötä on ryhdytty puhdistamaan rikollisuudesta ja muun muassa Zidanen kotitalo G on purettu, koska se oli kokonaan huumekauppiaiden hallinnassa.

## Lähteet
Transports Montreux-Vevey-Riviera

**Transports Montreux-Vevey-Riviera SA** (**MVR**) on sveitsiläinen raideliikenneyhtiö, joka toimii Lounais-Sveitsissä, Vaud’n kantonissa Montreux’n–Vevey’n alueella.

MVR kuuluu vaud’laiseen *GoldenPass*-markkinointiyhteenliittymään, jonka muut yhtiöt ovat Compagnie du Chemin de fer Montreux Oberland bernois SA (MOB), *Garage Parc Montreux Gare SA* (GPMG) ja *Voyages et Services Automobiles MOB SA* (VSA).

## Historiaa
Nykyinen MVR muodostettiin vuonna 2001, kun neljä liikenneyhtiötä fuusioitui. Alun perin yhtiöitä on ollut seitsemän. Kaikki MVR:n radat ovat yli sata vuotta vanhoja:

## Toiminta
Yhtiön liikevaihto oli vuonna 2015 24 milj. Sfr, josta lipputulojen osuus oli noin kolmannes.

## Lähteet
*

### Viitteet

## Aiheesta muualla
Julia Sucksdorff

**Julia Olga Maria Sucksdorff** (o.s. **Nikkanen**, 8. syyskuuta 1864 Helsinki – 26. kesäkuuta 1949 Helsinki) oli suomalainen kasvatusopillinen tietokirjailija ja taidemaalari.

Julia Sucksdorffin vanhemmat olivat eversti Nikolai Konstantin Nikkanen (1822–1873) ja Julia Johansdotter Emeleus (1825–1896). Hän opiskeli Suomen Taideyhdistyksen piirustuskoulussa 1881–1888 ja osallistui Suomen Taiteilijain näyttelyihin 1900-luvun alkupuolella. Sucksdorff toimi piirustuksenopettajana 1888–1889. Myöhemmin hän julkaisi useita lasten ja nuorten kasvatusoppaita sekä avioliitto-oppaita ruotsin ja suomen kielellä.

Julia Sucksdorff oli naimisissa hygienian professori, kaupunginlääkäri Wilhelm Joachim Sucksdorffin (1851–1934) kanssa.

## Kirjallista tuotantoa
* *Praktisk handledning i perspektivlära*. Edlund, Helsingfors 1890 (nimellä *Julia Nikkanen*)
* *Hvarför lefver du?*. Helsingfors 1899
* *Några ord till förlofvade och gifta* ; af J. S-ff, maka och moder. Helsingfors 1900
* *Kvinnans plikter med afseende på barnets sedliga lif : föredrag*. Helsingfors 1908, suomeksi nimellä *Naisen velvollisuudet lasten siveellisen kasvatuksen suhteen : esitelmä*. Helsinki 1908
* *Hälsa och lycka*. Aikain Vartija, Helsinki 1912, suomeksi nimellä *Terveys ja onni*. Aikain Vartija, Helsinki 1913
* *De små barnens själsliv*. Lilius & Hertzberg (Schildt), Helsingfors 1917
* *Kärlek och lycka*. Aikain Vartija, Helsinki 1917, suomeksi nimellä *Rakkaus ja onni*. Aikain Vartija, Helsinki 1917
* *En hälsning från mor*. Vita bandet, Helsingfors 1923
* *Hemmet, äktenskapet och barnen*. Hemmet och uppfostran 5. Kotikasvatusyhdistys, Helsingfors 1923
* *Till min kära flicka : ett brev från mor*. Helsingfors 1927
* *Vad mor ville säga sin flicka*. Helsingfors 1927
* *Vad mor ville säga sin gosse*. Helsingfors 1928
* *Vill du bli stark eller Vad farbror Anders berättade*. Finlands svenska nykterhetsförbund, Vasa 1928, 1943 (Wilhelm Sucksdorffin kanssa)
* *Vår tankevärld*. Helsingfors 1929
* *Vår tid och alkoholbruket*. Finlands svenska nykterhetsförbund, Vasa 1929
* *Föräldraansvar*. Finlands svenska nykterhetsförbund, Vasa 1930
* *Till flickan av i dag*. Föreningen Vita bandet, Helsingfors 1933, suomeksi nimellä *Nykypäivien nuorelle tytölle*. Helsingin valkonauhayhdistys, Helsinki 1933, 2. korj. painos 1936, 3. korj. painos 1938, uusia painoksia 1942–1946
* *Till ynglingen av i dag*. Förbundet Vita bandet i Finland, Helsingfors 1933, 1946, suomeksi nimellä *Nykypäivien nuorukaiselle*. Helsingin valkonauhayhdistys, Helsinki 1933
* *Äktenskapet och dess problem*. Svenska kyrkans diakonistyrelse, Stockholm 1936, suomeksi nimellä *Avioliitto ja sen ongelmat*. WSOY 1936
* *Flickan av i dag*. Förbundet Vita bandet i Finland, Helsingfors 1945

## Palkinnot
* III palkinto dukaattikilpailussa 1889

## Lähteet

## Aiheesta muualla
* Suomalaisen kuvataiteen bibliografia : Julia Sucksdorff
Hydralatsiini

**Hydralatsiini** eli **1-hydratsiinoftalatsiini** (*Apresolin*) on verenpainelääke. Se on ollut laajalti käytössä vielä 1970-luvulla. Sittemmin ovat toiset lääkkeet kuten pratsosiini syrjäyttäneet sen valtaosin.  Käytössä on ollut myös muun muassa niin kutsuttuja yhdistelmälääkkeitä. Niissä etenkin *dihydralatsiini* on yhdistetty esimerkiksi betasalpaajaan, nesteenpoistolääkkeeseen taikka barbituraattiin. Hydralatsiinin vaikutus perustuu siihen että se ensi alkuun stimuloi sydänlihaksen toimintaa. Tämän jälkeen ilmenee ääreisverenkiertoon kohdistuva vaikutus, eli verisuonten virtaamisvastus alkaa vähentyä. Lääkkeen vaikutus kumuloituu, eli myöhemmissä hoitovaiheissa ainetta tarvitaan hoitovaikutuksen aikaansaamista varten vähäisempiä määriä.

## Lääkkeen aiheuttamat sivuvaikutukset
Hydralatsiinilla sekä sen läheisellä johdoksella **[[dihydralatsiini|dihydralatsiinilla]]** (C8H10N6) on taipumusta aiheuttaa sivuvaikutuksia helposti. Näistä vakavimpia ovat niin kutsuttu *lupus erythmatodes seminatus*, ihon punahukka eli *LED-soluilmiö* sekä myös *[[angina pectoris]]*-tyylinen oireilu. Muita mahdollisia sivuvaikutuksia ovat olleet huimaus, pahoinvointi, päänsärky, depressio taikka depressiotilan paheneminen, ripuli sekä virtsaamisen vaikeutuminen.

Hydralatsiinilla toteutettu lääkitys aloitettiin useimmiten portaittain ja pienehköillä annostuksilla, esimerkiksi 3 × 10 mg/vrk. Lääkkeen tavallinen päivittäinen maksimiannostus on ollut 150 mg/vrk, mutta sitä suurempiakin annostuksia on käytetty. Tietyn tavoitetason saavuttamisen jälkeen hydralatsiinin päivittäistä annosta pienennettiin niin ikään portaittain. Varsinaisen verenpainetaudin eli *hypertonia*n hoidon ohella lääketta käytettiin myös raskausmyrkytyksiin eli *toksemiaan* kuuluvan verenpaineen nousun hoidossa.

*Apresolin*, engl. *Apresoline* -nimistä valmistetta on markkinoinut Ciba-yhtymä. Ainoa annostelumuoto oli suun kautta otettava tabletti, jossa oli vaikuttavaa lääkeainetta 10, 25 tai 50 milligrammaa. Hydralatsiinin kemiallinen kaava on C8H8N4, moolimassa 160,176&nbsp;g/mol ja CAS-numero 86-54-4.

## Lähteet
* Vartiainen, Ilmari: *Lääkeaineoppi (Farmakologia)*, s. 114–115, 7. uusittu p., Helsinki, SHKS, WSOY, 1960
* 1976 Lääkevalmisteet - Pharmaca Fennica, *PF-76*. s. 21–23, 271. Lääketeollisuusyhdistys ry. ja Lääketuojat ry. Helsinki, 1976
* Tuomi, Eero & Olli, Marcus & Alfering, Sirkku: *Lääkkeet ja niiden käyttö*. s. 58, SHKS, WSOY, 1977. 

### Viitteet

## Aiheesta muualla
*PubChem: Hydralazine 
*Human Metabolome Database (HMDB): Hydralazine 
*DrugBank: Hydralazine 
*Kyoto Encyclopedia of Genes and Genomes (KEGG): Hydralazine
Karin Nordenswan

**Karin Nordenswan** (18. marraskuuta 1868 Hämeenlinna – 6. toukokuuta 1940 Helsinki) oli suomalainen taidemaalari.

Karin Nordenswanin vanhemmat olivat vesirakennusten yli-insinööri Hugo Kasimir Nordenswan (1834–1904) ja Zelée Christina Agricola (1838–1925). Hän opiskeli Suomen Taideyhdistyksen piirustuskoulussa 1886–1888 ja 1899–1900 sekä Helsingin yliopiston piirustussalissa ja Pariisissa Académie Colarossissa 1901. Nordenswan osallistui Suomen Taiteilijain näyttelyihin vuosina 1901 ja 1928. Hän suoritti piirustuksenopettajatutkinnon Helsingin yliopistossa ja toimi piirustuksenopettajana Helsingin suomalaisessa yhteiskoulussa 1901–1904 ja sen jälkeen Helsingin uudessa yhteiskoulussa vuoteen 1916 saakka ja Kallion yhteiskoulussa vuoteen 1935 saakka..

Karin Nordenswanin sisar oli kuvanveistäjä, taidemaalari ja kuvittaja Martha Nordenswan-Lindgren.

## Lähteet

## Aiheesta muualla
* Suomalaisen kuvataiteen bibliografia : Karin Nordenswan
Elämän valttikortit

**Elämän Valttikortit** on suomalaisen iskelmälaulaja Ahti Lammen vuonna 1980 julkaistu debyyttialbumi.

Albumin tunnetuin kappale on sen nimikappale ”Elämän Valttikortit”. Sanoittaja Vexi Salmi oli tarkoittanut laulun alun perin parodiaksi tuohon aikaan muodissa olleista itsetilitysiskelmistä. Kappaleen ja albumin saavuttama suosio osoittivat kuitenkin, että tällaisille melankolisille iskelmille oli olemassa tarve aikana, jolloin työttömyys oli käynyt Suomessa siihenastisissa huippuluvuissa, maaseutu oli maaltapaon jäljiltä entistä tyhjempi ja tuhatmäärin suomalaisia oli muuttanut Ruotsiin paremman elämän toivossa.
## Kappaleet

## Lähteet

## Aiheesta muualla
* Discogs
Pinokkio (vuoden 1976 piirrossarja)

**Pinokkio** () on itävaltalais-japanilainen vuonna 1976 valmistunut 52-osainen animepiirrossarja. Sarjan piirsi japanilainen animaatiostudio Nippon Animation. Piirrossarja perustuu italialaisen Carlo Collodin luomaan Pinokkio-satuun.

## Sarja Suomessa
Piirrossarja esitettiin Suomen televisiossa vuosina 1992–1994, jonka välissä oli ajoittaisia esitystaukoja. Sarjaa esitti ensimmäisenä televisiokanava Kolmoskanava loka-joulukuussa 1992. Ensimmäisen jakson esityspäivä oli 3. lokakuuta 1992. Vuoden 1993 alussa sarjan esittäminen siirtyi MTV3-kanavalle. Viimeinen 52. jakso esitettiin 20. helmikuuta 1994. Sarjaa esitettiin suomen kielelle jälkiäänitettynä, jossa kertojana toimi Raila Hämäläinen, joka puhui sarjan saksankielisen ääniraidan päälle.

Sarjan tunnuskappaleen levytti suomeksi Jenni Mäkikalli Matti Kontion tekemällä käännöksellä vuonna 1986 julkaistulle *[[Lasten TV-suosikit]]* -kokoelmalevylle. 

## Jaksot
# Pinokkion synty
# Vaikeuksia kaupungilla
# Nukketeatteri
# Kaipuu Geppetton luo
# Outo Majatalo
# Hyvä Haltijatar
# Pinokkion pitkä nenä
# Ihmepelto
# Haltiatar ja Geppetto
# Kertolaskuja
# Apina tuomarina 
# Ikävystyttävät läksyt
# Yöllinen seikkailu
# Vahtikoira
# Kavalat lumikot
# Petkutusta 
# Haltijatar katoaa
# Kyyhkyn kyydissä 
# Tiina kadoksissa
# Delfiinien kaupunki
# Merellä
# Ihmeellinen pelastuminen
# Verkossa
# ?
# Ahneet vieraat
# Kiitollinen kilpikonna
# ?
# ?
# Lupaus
# Varkaita majatalossa
# Häkkilintu Rocco
# Salaperäinen torni
# Ilmapalloretki
# Kettu ja Kolli pulassa
# Kultakello
# ?
# ?
# Mennään huvipuistoon
# ?
# ?
# Sirkusaasit
# Sirkuksen vetonaula
# ?
# Vanha Rosetta
# ?
# Gorilla ja kaksi lurjusta
# Salaperäinen luola
# Oravaperhe
# Vaarallinen pyörre
# Valaan vatsassa
# Jälleen yhdessä
# Vihdoinkin kotona

## Lähteet
Cubix

**Cubix** on korealainen animaatiosarja.

## Juoni
Sarja seuraa Connor-nimistä poikaa, joka muuttaa isänsä, Grahamin, kanssa Kuplakaupunkiin. Hän tapaa Abby-nimisen tytön, ja tämän robotin, Dondonin, johon hän törmää. Bottivarikolla Dondonia korjatessa Connor löytää Cubix-nimisen robotin, hän aikoo seuraavana päivänä korjata Cubixin. Hänellä on 24 tuntia aikaa korjata Cubix, aluksi se ei onnistunut. Mutta kun tohtori K sieppaa robotin, jossa on solexia, Cubix alkaa toimia. Pelastettua robotin Cubix liittyy bottivarikon porukkaan. Selvisi, että tohtori K kerää solexia jotta hän voisi herättää jättiläisrobottinsa nimeltä Kulminaattori. Cubix lentää Kulminaattorin tunneyksikköön ja tuhoaa sen. Mutta samalla hänen oma solexinsa loppuu. Kun Connor yrittää korjata Cubixiä, hänen uskonsa Cubixiin tuo solexia bottivarikon ylle ja herättää Cubixin taas eloon.

Toisella kaudella tohtori K luo robotin, nimeltä Kilobot, jolla on kyky kopioida tuhannen robotin voimat. Connor, Cubix ja heidän ystävänsä joutuvat jälleen taistelemaan tohtori K:ta vastaan. Myöhemmin Kilobot pettää tohtori K:n ja aikoo vallata Kuplakaupungin ja koko maailman tohtori K:n luomilla Zomboteilla. Cubix ja Kilobot ottavat yhteen ja kaikki Zombotit sammutetaan. Lopulta Connor ystävineen käyttää Megazombottia imemään Kilobotin tunneyksikön ja Kuplakaupunki ja koko maailma pelastuivat

## Äänirooleissa
### Alkuperäiset

### Englanninkieliset

### Suomenkieliset
Friedrichstadt-Palast

**Friedrichstadt-Palast** on 1984 rakennettu Berliinin Mittessä sijaitseva revyyteatteri, joka käyttää modernia näyttämötekniikkaa.

## Historia

### Ensimmäinen rakennus

Friedrichstadt-Palastin historia ulottuu aiempaan kauppahalliin, joka sijaitsi n. 200 metriä lounaaseen nykyisestä sijainnista, virallinen osoite oli vuonna 1867 Am Zirkus 1. 

1873 rakennus muutettiin 5 000 istuinpaikan sirkusareenaksi.  Seuraavina vuosikymmeninä Salamonskyn, Renzin ja Schumannin sirkus ilahdutti berliiniläisiä esityksillään.

1910 kauppahalli muutettiin suureksi areenaksi ja Max Reinhardt järjesti ensimmäiset teatteriesitykset. Reinhardt päätti uudistaa rakennuksen uutta käyttötarkoitusta varten ja antoi tämän tunnetun arkkitehdin Hans Poelzigin tehtäväksi.  Rakennuksessa oli pyörivä näyttämö, jonka halkaisija oli 18 metriä ja jossa oli irrotettava etunäyttämö. Lisäksi käytössä oli moderni valaistus ja efektitekniikka.

1924 uusi johtaja Erik Charell esitti moderneja revyy-esityksiä ja toi taloon tähtiä, kuten the Comedian Harmonists ja La Jana. Natsivallan aikana teatteri sai uuden nimen: Theater des Volkes. Tällöin esitettiin porvarillisia operetteja. 

Rakennus kärsi suurimmat vaurionsa 1945 vuoden alkupuolella toistuvien ilmahyökkäyksien johdosta. Sodan loputtua taiteilija Marion Spadoni avasi talon uudelleen toukokuussa 1945. Tällöin sitä kutsuttiin Palast Varietéksi ja sillä oli 3 500 istuinpaikkaa. Näyttämöllä esitettiin lasten esitys ensimmäistä kertaa.

1949 Berliinin kaupunki otti laitoksen haltuunsa ja palautti sille alkuperäisen nimen Friedrichstadt-Palast.

29. helmikuuta 1980 rakennus suljettiin, koska sen perustan sekä tukipaalujen valun havaittiin vajoavan voimakkaasti. Kun kokonaisuus oli muutettu uuteen rakennukseen 1985, lähes 120-vuotiaan rakennuksen purku aloitettiin lähes välittömästi.

### Teatteri tänään

Tällä hetkellä Friedrichstadt-Palast on Euroopan suurin showpalatsi.  Uusi Friedrichstadt-Palast avattiin 27. huhtikuuta 1984. Se on leveydeltään 80 metriä, pituudeltaan 110 metriä ja kattaa 195 000 kuutiometrin pinta-alan. 

Friedrichstadt-Palastin suurta salia käytetään säännöllisesti esiintymistilana ja siellä on 1 895 istuinpaikkaa. Sen näyttämö on kooltaan 2 854 neliömetriä. Etunäyttämökaari on 24 metrin levyinen.

Friedrichstadt-Palastin ohjelmístoon kuuluu mm. lasten esitykset, vierailevat esitykset ja festivaaligaalat. 

## Lähteet

## Aiheesta muualla

*Virallinen verkkosivusto (englanti)
*Old views of the Great playhouse
*DFEs + theater + in + Berlin Museum of Architecture of the TU-Berlin
Rakvere JK Tarvas

**Rakvere JK Tarvas** on virolainen jalkapalloseura Rakveren kaupungista. Se pelaa maansa korkeimmalla sarjatasolla Meistriliigassa, johon se nousi ensimmäistä kertaa kauden 2015 jälkeen.

Seura tunnettiin vuosina 2004–2008 nimellä **VJK Rakvere**, ja vuosina 2008–2011 **Rakvere FC Flora**.

## Aiheesta muualla
* Seuran kotisivut
Porntip Buranaprasertsuk

**Porntip Buranaprasertsuk** (s. 24. lokakuuta 1991 Bangkok) on thaimaalainen sulkapalloilija. Hän aloitti ammattilaisuransa vuonna 2000. Hän on ollut parhaimmillaan kansainvälisen sulkapalloliiton rankinglistalla kaksinpelissä kahdeksantena, ensimmäisen kerran kesäkuussa 2011.

## Lähteet
Gösta Enckell

**Karl Gustaf (Gösta) Enckell** (23. tammikuuta 1866 Suomenlinna – 24. joulukuuta 1946 Helsinki) oli suomalainen lääkäri, hammaslääkäri ja taidemaalari.

Gösta Enckellin vanhemmat olivat kenraalimajuri Nikolai Enckell (1833–1916) ja Emilia Henrica Enckell (1847–1924). Hän pääsi ylioppilaaksi Helsingin yksityislyseosta 1884 ja valmistui Helsingin yliopistosta filosofian kandidaatiksi 1887, lääketieteen kandidaatiksi 1891, lääketieteen lisensiaatiksi 1896 ja odontologian lisensiaatiksi 1905.

Enckell toimi kunnanlääkärinä Hausjärvellä 1896–1903 ja sen jälkeen yksityisenä hammaslääkärinä Helsingissä. Enckell rakennutti vuonna 1904 arkkitehti Lars Sonckin suunnitteleman jugendtyylisen *[[Villa Cooper|Villa Enckell]]* (tai *Villa Vårbacka*) nimisen hirsihuvilan Tuusulanjärven lähelle. Hän myi huvilan 1918 Järvenpään kartanolle ja kartanon omistaja Bjarne Westermarck siirrätti huvilarakennuksen uuteen paikkaan kartanon työntekijöiden ruokala- ja asuntolarakennukseksi. Rakennus sai myöhemmin nimen Villa Cooper sen vuodesta 1931 omistaneen insinööri, mattotehtailija Edvard Cooperin mukaan. Huvila siirtyi testamenttilahjoituksena Järvenpään kaupungille 1973 ja viimeksi siinä on sijainnut vuodesta 2008 alkaen Järvenpään Käsintekijät ry:n myyntinäyttelytila.

Taideopintoja Gösta Enckell harjoitti Helsingin yliopiston piirustussalissa 1884–1887, yksityisesti Hjalmar Munsterhjelmin ja Eero Järnefeltin johdolla ja Pariisissa Académie Colarossissa 1922. Enckell osallistui Suomen Taiteilijain näyttelyihin vuosina 1925 ja 1928. Hän toimi anatomian opettajana Suomen Taideyhdistyksen piirustuskoulussa 1880–1894.

Gösta Enckell oli naimisissa vuodesta 1891 Sigrid Alexandra Ehrströmin (1870–1938) kanssa.

## Teoksia
* *Omakuva* : öljymaalaus. 1936

## Lähteet

## Aiheesta muualla
* Suomalaisen kuvataiteen bibliografia : Gösta Enckell
Mikael Nordenswan

**Mikael Nordenswan** (7. kesäkuuta 1904 Ikaalinen – 12. helmikuuta 1986 Tampere) oli suomalainen arkkitehti joka suunnitteli useita kirkko- ja kappelirakennuksia.

Nordenswan oli 1930- ja 1940-luvulla työssä Tampereen kaupungin arkkitehtiosastolla kaupunginarkkitehti Bertel Strömmerin alaisena. Hän perusti oman arkkitehtitoimiston *Mikael Nordenswan & Kumppanit* 1950-luvulla.

## Rakennuksia

* Kaupin keuhkotautiparantola, Tampere, 1939 (Bertel Strömmerin kanssa)
* Tampereen ammattikoulutalo, Tampere, 1940, työpajaosasto 1954 
* Kissanmaan koulu (ent. Kalevan kansakoulu), Tampere, 1950 (Bertel Strömmerin kanssa)
* Haapamäen kirkko, Keuruu, 1953
* Padasjoen siunauskappeli, Padasjoki, 1953
* Virkkalan kirkko, Lohja, 1953
* Koskenkorvan seurakuntatalo, Ilmajoki, 1953
* Kehon siirtolapuutarhan mökit, Nokia, 1954 
* Hausjärven siunauskappeli, Hausjärvi, 1955
* Kolhon kirkko, Vilppula, 1955
* Puolimatkan siunauskappeli, Hyvinkää. 1956
* Vihdin siunauskappeli, Vihti, 1957
* Lammin siunauskappeli, Hämeenlinna, 1959
* Länsi-Porin kirkko, Pori, 1960
* Toijalan uusi siunauskappeli, Akaa, 1964
* As. Oy Pertinkulma, Pyynikinrinne, Tampere, 1967

## Muistomerkkejä

Tiedosto:Toijala sankarihautausmaa muistomerkki.jpg|*Toijalan sankarimuistomerkki*, 1947; maljakko Ilmari Wirkkala 1953, Akaa.
Tiedosto:Pohjaslahti sankarimuistomerkki.JPG|*Pohjaslahden sankarihautausmaan muistomerkki*, 1948, Mänttä-Vilppula.
Tiedosto:Kullaa sankarimuistomerkki.JPG|*Kullaan sankarimuistomerkki*, 1949, Ulvila.
Tiedosto:Luvia sankarimuistomerkki.JPG|*Luvian sankarimuistomerkki*, 1954, Eurajoki.
Tiedosto:Jämsänkosken sankarimuistomerkki.JPG|*Jämsänkosken sankarimuistomerkki*, 1951, Jämsä.


## Lähteet